钦定古今图书集成/历象汇编/乾象典/第005卷 > 章潢图书编 > 天地东西南北温凉寒暑
## 钦定古今图书集成/历象汇编/乾象典/第005卷 > 章潢图书编 > 天地东西南北温凉寒暑

帝曰：“天不足西北，左寒而右凉；地不满东南，右热而左温，其故何也？”岐伯曰：“阴阳之气，高下之理，太少之异也。东南方，阳也，阳者其精降于下，故右热而左温。西北方，阴也，阴者其精升于上，故左寒而右凉。是以地有高下，气有温凉，寒凉者胀下之，温热者疮汗之。下之则胀已，汗之则疮已。此腠理开闭之常，太少之异耳。”